Brunlanes prestegjeld

Brunlanes prestegjeld, også benevnt Tanum prestegjeld, var et prestegjeld tilhørende Larvik prosti i Tunsberg bispedømme i Den norske kirke. Det omfattet sogn i Larvik kommune i Vestfold fylke, og hovedkirken var Tanum kirke.

Brunlanes prestegjeld og dets sogn er nå en del av Larvik kirkelige fellesråd underlagt Larvik prosti.

 Historikk 
Nesjar sókn (norrønt) har sin opprinnelse fra kristningen av landet.

Prestegjeldet

Brunlanes prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Povel Huitfeldts Stiftsbok fra 1574-77 omtales følgende kirker i Nessidtt Prestegieldtt:
 Tonnem Hoffuidtt Kierke
 Bergs Annex
 Kiøßse Capel

Ved kgl.res. av 8. mai 1741 ble Larvik sogn utskilt fra Hedrum prestegjeld og Langestrand sogn overført fra Brunlanes, for å danne eget Larvik prestegjeld.Prestegjeld og sogn i Vestfold, arkivverket.no

Friderichsværn ble skilt ut som eget prestegjeld i 1799, jfr. kanselli-promemoria av 27. april 1799.

 Nyere tid 

Brunlanes prestegjeld dannet grunnlaget for Brunlanes formannskapsdistrikt opprettet i 1837.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Endringer i gravferdsloven og kirkeloven - Rundskriv 20.12.2011. regjeringen.no

 Kirkesogn 

Prestegjeldet hadde ved sin avvikling følgende sogn og kirker:
 Tanum
 Berg
 Kjose

 Referanser 

Kategori:Larviks historie
Kategori:Prestegjeld i Tunsberg bispedømme
Kategori:Prestegjeld i Vestfold